มหาวิทยาลัยลุนด์

**มหาวิทยาลัยลุนด์** () เป็นหนึ่งในมหาวิทยาลัยเก่าแก่ที่มีชื่อเสียงของยุโรป เป็นสถาบันเกี่ยวกับการศึกษาและวิจัยที่ใหญ่ที่สุดในสแกนดิเนเวีย และมักจะถูกจัดอันดับอยู่ในมหาวิทยาลัยดีเด่น 100 ลำดับแรกของโลกเสมอ มหาวิทยาลัยตั้งอยู่ที่เมืองลุนด์ มณฑลสแกนเนีย ทางตอนใต้ของประเทศสวีเดน การก่อตั้งมหาวิทยาลัยย้อนกลับไปในยุโรปสมัยกลาง ปีคริสต์ศักราช 1425 ได้ก่อตั้งมหาวิทยาลัยที่เมืองลุนด์เป็นแห่งแรก และถือว่าเป็นสถาบันการศีกษาระดับมหาวิทยาลัยแห่งแรกในแถบสแกนดิเนเวีย หลังจากนั้น 52 ปีต่อมา ได้มีการสร้างมหาวิทยาลัยอีก 2 แห่ง คือมหาวิทยาลัยอุปซอลา ที่เมืองอุปซอลา ประเทศสวีเดน ในปี ค.ศ. 1477 และมหาวิทยาลัยโคเปนเฮเกน ประเทศเดนมาร์กในปี ค.ศ. 1479 

ในปี ค.ศ. 1536 มหาวิทยาลัยลุนด์ได้ถูกยกเลิก เนื่องจากมณทลทางใต้ของสวีเดนได้ตกเป็นของเดนมาร์ก มหาวิทยาลัยลุนด์ได้รับการสถาปนาขึ้นมาใหม่อีกครั้งในปี ค.ศ. 1666 หลังจากที่สวีเดนได้รับดินแดนส่วนนั้นคืนและได้ทำสัญญาสันติภาพต่อกันในปี ค.ศ. 1658

มหาวิทยาลัยลุนด์ เปิดสอนใน 8 คณะ และมีอีก 2 วิทยาเขตย่อยในเมืองมัลเมอร์ และ เฮลซิงบอร์ย มีจำนวนนักศึกษาทั้งหมด 47,266 คน (ปี 2011) มีหลักสูตรทั้งหมด 274 หลักสูตร มหาวิทยาลัยลุนด์เป็นสมาชิกสหพันธ์มหาวิทยาลัยวิจัยชั้นนำ 21 แห่งของยุโรป

250px|thumb|อาคารที่ทำการมหาวิทยาลัย สร้างเมื่อปี ค.ศ. 1882
250px|thumb|อาคารหอสมุดมหาวิทยาลัยลุนด์

### ที่ตั้งของมหาวิทยาลัย

มหาวิทยาลัยลุนด์ มีลักษณะเป็นเมืองมหาวิทยาลัย ตั้งอยู่ที่เมืองลุนด์ ห่างจากเมืองมัลเมอ ซึ่งเป็นเมืองท่าขนาดใหญ่ของประเทศสวีเดน 15 กม. ห่างจากกรุงโคเปนเฮเกน 50 กม. มีอาคารของมหาวิทยาลัยกระจัดกระจายอยู่ทั่วไปในเมืองลุนด์ ครอบคลุมพื้นที่กว่า 1 ตร.กม. มีสวนสาธารณะกลางเมืองชื่อ ลุนดาร์โกร์ด รอบ ๆ สวนสาธารณะเป็นที่ตั้งของพิพิธภัณฑ์ประวัติศาสตร์ และอาคารที่ทำการมหาวิทยาลัย อาคารหอสมุด และศูนย์การแพทย์ขนาดใหญ่ของมหาวิทยาลัย

มหาวิทยาลัยลุนด์ มีวิทยาเขตขนาดเล็กตั้งอยู่ในเมืองมัลเมอร์ ซึ่งเป็นที่ตั้งของวิทยาลัยดนตรี วิทยาลัยศิลปะ และวิทยาลัยการละคร ของคณะศิลปกรรมศาสตร์ นอกจากนี้ยังมีที่ตั้งอยู่ที่เมือง เฮลล์ซิงบอร์ย ซึ่งห่างออกไป 50 กม. มีนักศีกษาอยู่ที่วิทยาเขต เฮลล์ซิงบอร์ยกว่า 3000 คน เป็นที่ตั้งของภาควิชาการบริการการจัดการ และภาควิชาการสื่อสาร

### หอสมุด
หอสมุดมหาวิทยาลัยลุนด์ ก่อตั้งเมื่อปี 1666 พร้อมกับการสถาปณามหาวิทยาลัย เป็นหนึ่งในหอสมุดที่ใหญ่และเก่าแก่ที่สุดของประเทศสวีเดน ตั้งแต่ปี ค.ศ. 1698 สิ่งพิมพ์ในประเทศอย่างน้อยที่สุด 1 ฉบับจะต้องถูกส่งมาที่หอสมุดของมหาวิทยาลัย หอสมุดของมหาวิทยาลัยมีชั้นเก็บหนังสือรวมกันแล้วยาวประมาณ 170,000 เมตร (ปี 2006) มีหนังสือที่ถูกยืมออกในแต่ละปีราว 620,000 เล่ม มีเจ้าหน้าที่ และบรรณารักษ์ ทำงานเต็มเวลากว่า 200 คน มีสาขาของห้องสมุด 33 สาขา และมีห้องอ่านหนังสือกว่า 2600 ห้อง

### ศูนย์การแพทย์
การเรียนการสอนในกลุ่มสาขาวิชาวิทยาศาสคร์สุขภาพของมหาวิทยาลัย มีโรงพยาบาล Skåne University Hospital เป็นศูนย์การแพทย์ การเรียนการสอน ศูนย์วิจัย และห้องปฏิบัติการทางการแพทย์เฉพาะทาง

## องค์กร
### คณะที่เปิดสอน
มหาวิทยาลัยลุนด์ เปิดสอนใน 9 คณะ คือ
*คณะมนุษยศาสตร์และเทววิทยา
*คณะวิศวกรรมศาสตร์ 
*คณะศิลปกรรมศาสตร์
*คณะนิติศาสตร์
*คณะแพทยศาสตร์
*คณะวิทยาศาสตร์
*คณะสังคมศาสตร์
*วิทยาลัยการบิน 
*วิทยาลัยเศรษฐศาสตร์ และการจัดการ

### ศูนย์วิจัยของมหาวิทยาลัย
มหาวิทยาลัยลุนด์มีศูนย์วิจัยมากกว่า 20 แห่ง ยกตัวอย่างเช่น

*ศูนย์การศึกษาเพื่อความยั่งยืนแห่งมหาวิทยาลัยลุนด์
*ศูนย์ชีวการแพทย์
*ศูนย์ชีวกลศาสตร์
*ศูนย์เคมี และวิศวกรรมเคมี
*ศูนย์ตะวันออกศึกษา และอุษาคเนย์ศึกษา
*ศูนย์ยุโรปศึกษา
*ศูนย์วิจัยระบบสารสนเทศทางภูมิศาสตร์
*ศูนย์นวัตกรรม วิจัย และความสามารถเกี่ยวกับเศรษฐศาสตร์สมัยใหม่
*ศูนย์ศึกษาตะวันออกกลางแห่งมหาวิทยาลัยลุนด์
*ศูนย์การศึกษาโปรตีนระดับโมเลกุล
*ศูนย์วิเคราะห์ความเสี่ยง และการจัดการ
*ศูนย์วิจัยฟิสิกส์ความเร่ง รังสีซิงโครตอน และนิเคลียร์ฟิสิกส์ - MAX lab

## วิชาการ
250px|thumb|บริเวณหอพักนักศึกษาเดลฟี่ ตั้งอยู่ทางทิศเหนือของเมืองลุนด์ เป็นหอพักนักศึกษาที่ใหญ่ที่สุดในลุนด์
### การศึกษา
มหาวิทยาลัยมีนักศึกษาตามหลักสูตร 27,700 คนใน 240 หลักสูตร หลักสูตรปริญญาโทนานาชาติ 85 หลักสูตร ประมาณ 500 รายวิชาเปิดสอนเป็นภาษาอังกฤษ ซึ่งเป็นข้อดีสำหรับนักศึกษาแลกเปลี่ยนจากต่างชาติ หลายหลักสูตรเปิดสอนสำหรับนักศึกษาต่างชาติ หลักสูตรที่ได้รับความสนใจมากที่สุดคือ ปริญญาโทในหลักสูตรการตลาดระหว่างประเทศ ซึ่งมีผู้ยื่นใบสมัครเข้าศึกษามากกว่า 1000 คนต่อปี

### งานวิจัย
มหาวิทยาลัยลุนด์ มีชื่อเสียงว่าเป็นมหาวิทยาลัยวิจัยที่ใหญ่ที่สุดในสแกนดิเนเวีย ซึ่งวัดในหมู่มหาวิทยาลัยชั้นนำของยุโรปเกี่ยวกับการได้รับการตีพิมพ์ของงานวิจัยในวารสารวิทยาศาสตร์

### การจัดอันดับมหาวิทยาลัย
มหาวิทยาลัยลุนด์ มักจะได้รับการจัดอันดับอยู่ในลำดับต้น ๆ ในประเทศสวีเดน รวมถึงในยุโรป และระดับโลก

## ดูเพิ่ม
* รายชื่อมหาวิทยาลัยเก่าแก่ที่สุดที่ยังเปิดสอน

## อ้างอิง

หมวดหมู่:สถาบันอุดมศึกษาในประเทศสวีเดน